b'\n_START_ARTICLE_\nFa\xc5\xbeana\n_START_SECTION_\nGeografija\n_START_PARAGRAPH_\nFa\xc5\xbeana le\xc5\xbei na zahodni istrski obali, okoli 8 km severno od Pulja, ob lokalni cesti, ki vodi iz Vodnjana v Pulj.\n_START_SECTION_\nZgodovina\n_START_PARAGRAPH_\nV rimski dobi je bila Fa\xc5\xbeana center proizvodnje kerami\xc4\x8dnih predmetov. Okoli 2\xc2\xa0km ju\xc5\xbeno od Fa\xc5\xbeane, v zalivu Ribnjak, so bili med arheolo\xc5\xa1kimi izkopavanji odkriti ostanki rimskega dvorca._NEWLINE_Obstoj in gospodarstvo Fa\xc5\xbeane je bilo v zadnjem stoletju tesno povezano z razvojem Pule in tudi Brionskega oto\xc4\x8dja.\n_START_SECTION_\nFa\xc5\xbeana danes\n_START_PARAGRAPH_\nV zadnjih desetletjih se je Fa\xc5\xbeana preoblikovala iz ribi\xc5\xa1kega naselja v manj\xc5\xa1e mestece. V zadnjih letih so tod zgradili veliko hi\xc5\xa1 in stanovanjskih blokov, tudi za potrebe turizma.\n_START_SECTION_\nZnamenitosti\n_START_PARAGRAPH_\n\xc5\xbdupnijska cerkev sv. Kuzme in Damjana je raz\xc5\xa1irjena nekdanja gotska cerkev, z gotskim portalom in ostanki renesan\xc4\x8dnih fresk. Cerkev \xc2\xbbsv. Elizeja\xc2\xab\xc2\xa0v Fa\xc5\xbeani je bila zgrajena v drugi polovici 6. stoletja, na ostankih poznoanti\xc4\x8dne gradnje. Druga cerkev v naselju, \xc2\xbbcerkev sv. Marije od Karmela\xc2\xab\xc2\xa0je bila zgrajena v 14. stoletju in ima dobro ohranjene freske iz obdobja gotike.'